**Ανοιχτή Πρόσκληση:   
Γίνε Πρεσβευτής του Ευρωπαϊκού Συμφώνου για το Κλίμα**  
**Κάνε τη διαφορά, για ένα βιώσιμο μέλλον!**

Two people gardening

Description automatically generated with medium confidence

**Αθήνα, Ελλάδα – 11 Οκτωβρίου 2024** – Το [Ευρωπαϊκό Σύμφωνο για το Κλίμα](https://climate-pact.europa.eu/index_en) απευθύνει επίσημη, ανοιχτή πρόσκληση για νέους Πρεσβευτές, καλώντας Ευρωπαίους πολίτες με πάθος για την προστασία του περιβάλλοντος και ενδιαφέρον στην αντιμετώπιση της κλιματικής αλλαγής, να αναλάβουν δράση και να ηγηθούν πρωτοβουλιών για το κλίμα στις κοινότητές τους. Αυτή είναι μια μοναδική ευκαιρία να εμπνεύσετε την αλλαγή, να υποστηρίξετε τις πολιτικές για το κλίμα και να γίνετε μέλος ενός διεθνούς δικτύου το οποίο έχει δεσμευτεί να αντιμετωπίσει τις αυξανόμενες προκλήσεις της κλιματικής αλλαγής.

**Τι είναι το Ευρωπαϊκό Σύμφωνο για το Κλίμα;**   
Το Ευρωπαϊκό Σύμφωνο για το Κλίμα είναι μια πρωτοβουλία της Γενικής Διεύθυνσης για το Κλίμα της Ευρωπαϊκής Επιτροπής, η οποία ενώνει ανθρώπους από όλη την Ευρώπη και από διάφορους επαγγελματικούς και κοινωνικούς τομείς, με σκοπό την προστασία του πλανήτη. Κύριος στόχος είναι η κινητοποίηση πολιτών και κοινοτήτων για δράση και υποστήριξη κλιματικών πολιτικών, συμβάλλοντας έτσι στη δημιουργία μιας βιώσιμης Ευρώπης.

**Γιατί να γίνετε Πρεσβευτής;**   
Οι Πρεσβευτές του Ευρωπαϊκού Συμφώνου για το Κλίμα παίζουν καθοριστικό ρόλο στην προώθηση της περιβαλλοντικής συνείδησης και στην υλοποίηση τοπικών πρωτοβουλιών για το κλίμα. Ως Πρεσβευτής:

* Εμπνέετε και κινητοποιείτε άλλους για να αναλάβουν δράση για το κλίμα.
* Αποκτάτε αποκλειστική πρόσβαση σε πληροφορίες, εκδηλώσεις, πόρους και εργαλεία για να ενισχύσετε την επιρροή σας.
* Συνεργάζεστε με ένα πανευρωπαϊκό δίκτυο ανθρώπων που μοιράζονται τις ίδιες αξίες για το περιβάλλον και ίδιες ιδέες για την αντιμετώπιση της κλιματικής αλλαγής.
* Προβάλλετε το έργο σας και τα επιτεύγματά σας σε ένα ευρύτερο κοινό, κερδίζοντας αναγνωρισιμότητα σε όλη την Ευρώπη.

**Κριτήρια Επιλογής**   
Η πρόσκληση απευθύνεται σε άτομα που είναι ήδη ενεργοί σε δράσεις για το κλίμα και επιθυμούν να ενισχύσουν τις προσπάθειές τους. Εάν είστε επιχειρηματίας, ηγέτης κοινότητας, εκπαιδευτικός ή φοιτητής με πάθος για το περιβάλλον, αυτή είναι η ευκαιρία σας για να φέρετε την αλλαγή!

**Πώς θα υποβάλετε αίτηση**   
Οι αιτήσεις είναι ανοιχτές από την 1η Οκτωβρίου έως την 31η Οκτωβρίου 2024.   
Για να υποβάλετε αίτηση, επισκεφθείτε την επίσημη ιστοσελίδα του Ευρωπαϊκού Συμφώνου για το Κλίμα και συμπληρώστε την ηλεκτρονική φόρμα αίτησης.   
Μην χάσετε την ευκαιρία να γίνετε ενεργό μέλος του κινήματος που διαμορφώνει το μέλλον των πολιτικών για το κλίμα στην Ευρώπη.

Για περισσότερες πληροφορίες σχετικά με την πρόσκληση και τη διαδικασία υποβολής αίτησης, επισκεφθείτε την ιστοσελίδα [European Climate Pact](https://europa.eu/climate-pact).

###

**Σχετικά με το Ευρωπαϊκό Σύμφωνο για το Κλίμα**Το Ευρωπαϊκό Σύμφωνο για το Κλίμα είναι μια πρωτοβουλία της Γενικής Διεύθυνσης για το Κλίμα της Ευρωπαϊκής Επιτροπής που στοχεύει στην προώθηση της ενεργού συμμετοχής των πολιτών, των κοινοτήτων και των οργανισμών στις δράσεις για την κλιματική αλλαγή και τη βιωσιμότητα. Το Ευρωπαϊκό Σύμφωνο για το Κλίμα επιδιώκει να ενισχύσει την κλιματική ευαισθητοποίηση και να κινητοποιήσει πολίτες και οργανώσεις ώστε να αναλάβουν πρωτοβουλίες και να υλοποιήσουν πρακτικές λύσεις για τη μείωση των εκπομπών αερίων του θερμοκηπίου, την προώθηση της πράσινης μετάβασης και τη βελτίωση της ανθεκτικότητας απέναντι στην κλιματική αλλαγή.

**Γραφείο Τύπου:**

Extrovert Business Communications   
Αιμιλία Μαμοπούλου  
T. + 30 210 6724265  Κ. +30 698 6306952